CELEX: 62007CA0459
Language: mt
Date: 2009-04-02 00:00:00
Title: Kawża C-459/07: Sentenza tal-Qorti tal-Ġustizzja (It-Tielet Awla) tat- 2 ta’ April 2009 (talba għal deċiżjoni preliminari tal-Unabhängiger Finanzsenat, Außenstelle Graz — L-Awstrija) — Veli Elshani vs Hauptzollamt Linz (Kodiċi Doganali tal-Komunità — Artikolu 202 u punt (d) tal-ewwel paragrafu tal-Artikolu 233 — Meta jiġi inkors dejn doganali — Introduzzjoni kontra l-liġi ta’ merkanzija — Qbid bil-konfiska — Estinzjoni tad-dejn doganali — Mument li fih għandu jseħħ il-qbid)

20.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/12
            
         Sentenza tal-Qorti tal-Ġustizzja (It-Tielet Awla) tat-2 ta’ April 2009 (talba għal deċiżjoni preliminari tal-Unabhängiger Finanzsenat, Außenstelle Graz — L-Awstrija) — Veli Elshani vs Hauptzollamt Linz
   (Kawża C-459/07) (1)
   
   (Kodiċi Doganali tal-Komunità - Artikolu 202 u punt (d) tal-ewwel paragrafu tal-Artikolu 233 - Meta jiġi inkors dejn doganali - Introduzzjoni kontra l-liġi ta’ merkanzija - Qbid bil-konfiska - Estinzjoni tad-dejn doganali - Mument li fih għandu jseħħ il-qbid)
   2009/C 141/19
   Lingwa tal-kawża: Il-Ġermaniż
   
      Qorti tar-rinviju
   
   Unabhängiger Finanzsenat, Außenstelle Graz
   
      Partijiet fil-kawża prinċipali
   
   
      Rikorrent: Veli Elshani
   
      Konvenut: Hauptzollamt Linz
   
      Suġġett
   
   Talba għal deċiżjoni preliminari — Unabhängiger Finanzsenat, Außenstelle, Graz — Interpretazzjoni tal-Artikolu 202 u l-punt (d) tal-ewwel paragrafu tal-Artikolu 233 tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità — Estinzjoni ta’ dejn doganali marbut mal-qbid ta’ merkanzija matul l-introduzzjoni kontra l-liġi tagħha — Qbid ta’ merkanzija fl-Istat Membru ta’ destinazzjoni — Tneħħija ta’ merkanzija — Mument tal-estinzjoni tad-dejn.
   
      Dispożittiv
   
   
               1)
            
            
               L-Artikolu 202 u l-punt (d) tal-ewwel paragrafu tal-Artikolu 233 tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità, kif emendat bir-Regolament (KE) Nru 2700/2000 tal-Parlament Ewropew u tal-Kunsill tas-16 ta’ Novembru 2000, għandhom jiġu interpretati fis-sens li, sabiex iġib miegħu l-estinzjoni tad-dejn doganali, il-qbid ta’ merkanzija introdotta kontra l-liġi fit-territorju doganali tal-Komunità Ewropea għandu jseħħ qabel ma l-imsemmija merkanzija tgħaddi l-ewwel uffiċċju doganali li jinsab ġewwa dan it-territorju.
            
         
               2)
            
            
               Ma hemmx lok li tingħata risposta għat-tieni domanda.
            
         
      (1)  ĠU C 297, 08.12.2007.